സഹായങ്ങള് തുണയായില്ല, വൃന്ദ മരണത്തിനു കീടഴങ്ങി ചെറായി: നാട് മുഴുവന് സഹായവുമായി രംഗത്തെത്തിയിട്ടും വൃന്ദ എന്ന പത്തൊന്പതുകാരിയുടെ ജീവന് പിടിച്ചുനിര്ത്താനായില്ല. വീട്ടില് പാചകം ചെയ്യുന്നതിനിടെ തീപ്പൊള്ളലേറ്റ് ചികിത്സയിലായിരുന്ന വൃന്ദ മൂന്നാഴ്ചയിലധികം നീണ്ട ചികിത്സയ്ക്കും കൊടുംവേദനകള്ക്കും ശേഷം വിധിക്കു കീഴടങ്ങി. എറണാകുളം സെന്റ് തെരേസാസ് കോളജിലെ രണ്ടാംവര്ഷ ബിരുദ വിദ്യാര്ഥിനിയാണ്. കുഴുപ്പിള്ളി പള്ളത്താംകുളങ്ങര നികത്തിത്തറ വിശ്വന്റെ മകളായ വൃന്ദയ്ക്ക് ഈ മാസം രണ്ടിനാണ് അപകടം സംഭവിച്ചത്. അടുപ്പില് മണ്ണെണ്ണയൊഴിച്ച് തീ പിടിപ്പിക്കുന്നതിനിടെ തീ ആളി മുഖത്തും ശരീരഭാഗത്തും പടര്ന്ന് പിടിച്ച് പൊള്ളലേല്ക്കുകയായിരുന്നു. എറണാകുളത്ത് സ്വകാര്യ ആശുപത്രിയിലെ ചികിത്സാ ചെലവ് താങ്ങാനാവാതെ വിഷമിച്ച വൃന്ദയുടെ കുടുംബത്തിനു നാട്ടുകാരും സഹപാഠികളും കെ.എന്. ഉണ്ണിക്കൃഷ്ണന് എംഎല്എയും പോലീസ് വോളന്റിയര്മാരും വിവിധ സോഷ്യല് മീഡിയ ഗ്രൂപ്പുകളും സഹായ ഹസ്തങ്ങള് നീട്ടി. ഇതോടെ വിദഗ്ധ ചികിത്സ തുടര്ന്നെങ്കിലും ഇന്നലെ രാവിലെ മരണത്തിന് കീഴടങ്ങുകയായിരുന്നു. സംസ്കാരം നടത്തി. അമ്മ: മിനിജ. ഏക സഹോദരന്: വിപിന്.